EVROPSKA KOMISIJA Bruselj, 20.1.2022 COM(2022) 20 final 2022/0010(BUD) Predlog SKLEP EVROPSKEGA PARLAMENTA IN SVETA o uporabi Evropskega sklada za prilagoditev globalizaciji za presežne delavce na podlagi vloge Španije – EGF/2021/006 ES/Cataluña automotive



OBRAZLOŽITVENI MEMORANDUM OZADJE PREDLOGA 1.Pravila o finančnih prispevkih iz Evropskega sklada za prilagoditev globalizaciji za presežne delavce (ESPG) so določena v Uredbi (EU) 2021/691 Evropskega parlamenta in Sveta z dne 28. aprila 2021 o Evropskem skladu za prilagoditev globalizaciji za presežne delavce (ESPG) in razveljavitvi Uredbe (EU) št. 1309/2013 (v nadaljnjem besedilu: uredba o ESPG). 2.Španija je 23. septembra 2021 vložila vlogo EGF/2021/006 ES/Cataluña automotive za finančni prispevek iz ESPG zaradi presežkov v gospodarskem sektorju, razvrščenem v oddelek 29 NACE Revizija 2 (Proizvodnja motornih vozil, prikolic in polprikolic), v regiji na ravni NUTS 2 Cataluña (ES51) v Španiji. 3.Po oceni te vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG EGF/2021/006 ES/Cataluña automotive Država članica Španija Zadevne regije (na ravni NUTS 2) Cataluña (ES51) Datum vložitve vloge 23. september 2021 Datum potrdila o prejemu vloge 29. september 2021 Datum zahtevka za dodatne informacije 7. oktober 2021 Rok za predložitev dodatnih informacij 29. oktober 2021 Rok za zaključek ocene 20. januar 2022 Merilo za pomoč člen 4(2), točka (b), uredbe o ESPG

Število zadevnih podjetij 10 Sektorji gospodarske dejavnosti (oddelek NACE Revizija 2) oddelek 29 (Proizvodnja motornih vozil, prikolic in polprikolic) Referenčno obdobje (šest mesecev) od 1. januarja 2021 do 1. julija 2021 Število presežkov v referenčnem obdobju (a) 346 Število presežkov pred referenčnim obdobjem ali po njem (b) 359 Skupno število presežkov (a + b) 705 Skupno število upravičencev 705 Skupno število ciljnih upravičencev 450 Proračun za prilagojene storitve (v EUR) 3 138 300 Proračun za izvajanje ESPG (v EUR) 150 119 Skupni proračun (v EUR) 3 288 419 Prispevek ESPG (85 %) (v EUR) 2 795 156 OCENA VLOGE Postopek 4.Španija je vlogo EGF/2021/006 ES/Cataluña automotive vložila 23. septembra 2021, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila 29. septembra 2021 in od Španije 7. oktobra 2021 zahtevala dodatne informacije. Dodatne informacije so bile predložene v 15 delovnih dneh od datuma zahtevka. Komisija mora oceno skladnosti vloge s pogoji za finančni prispevek zaključiti v 50 delovnih dneh od prejema popolne vloge; ta rok se izteče 20. januarja 2022. Upravičenost vloge Zadevna podjetja in prejemniki 5.Vloga se nanaša na 346 presežnih delavcev v gospodarskem sektorju, razvrščenem v oddelek 29 NACE Revizija 2 (Proizvodnja motornih vozil, prikolic in polprikolic). Do odpustov je prišlo v regiji na ravni NUTS 2 Cataluña (ES51). Podjetja in število presežkov v referenčnem obdobju Aludyne Automotive Spain, SLU 3 Gruau Ibérica, SLU 7 Bosch Sistemas de Frenado, SLU 13 Magna Seating Spain, SLU 1 Continental Automotive Spain, SA 156 Nobel Plastiques Iberia, SA 68 Faurencia Interior Systems España, SAU 71 Robert Bosch España (tovarna Castellet) 8 Fico Transpar, SA 10 U-Shin Spain, SLU 9



Skupno število podjetij: 10 Skupno število presežkov: 346 Skupno število samozaposlenih oseb, ki so prenehale opravljati dejavnost: 0 Skupno število upravičenih delavcev in samozaposlenih oseb: 346 Merila za pomoč 6.Španija je vlogo vložila na podlagi meril za pomoč iz člena 4(2), točka (b), uredbe o ESPG, ki zahteva prenehanje opravljanja dejavnosti za vsaj 200 presežnih delavcev v referenčnem obdobju šestih mesecev v podjetjih, ki delujejo v isti gospodarski panogi na ravni oddelka NACE Revizija 2 in se nahajajo v eni regiji ali dveh sosednjih regijah na ravni NUTS 2 v državi članici. V regiji na ravni NUTS 2 Cataluña (ES51) je bilo 346 presežnih delavcev. 7.Šestmesečno referenčno obdobje za vlogo traja od 1. januarja 2021 do 1. julija 2021. Izračun števila presežkov in primerov prenehanja opravljanja dejavnosti 8.Število presežnih delavcev v referenčnem obdobju je bilo izračunano od datuma dejanske prekinitve ali izteka pogodbe o zaposlitvi.

Upravičenci 9.Poleg že navedenih delavcev je med upravičenci še 359 presežnih delavcev, ki so prenehali delovno aktivnost pred šestmesečnim referenčnim obdobjem ali po njem. Vsi ti delavci so prenehali delovno aktivnost v šestih mesecih pred začetkom referenčnega obdobja 1. januarja 2021 in/ali med koncem referenčnega obdobja in zadnjim dnem pred sprejetjem tega predloga. Ugotovi se lahko jasna vzročna povezava z dogodkom, ki je povzročil prenehanje delovne aktivnosti presežnih delavcev v referenčnem obdobju. 10.Skupno število upravičenih prejemnikov je torej 705. Opis dogodkov, ki so povzročili presežke in prenehanje opravljanja dejavnosti 11.Dogodek, ki je povzročil presežke, je odločitev podjetja Nissan, da ustavi dejavnosti in zapre svojo tovarno v Kataloniji. 12.Podjetja Renault, Nissan in Mitsubishi so 27. maja 2020 predstavila svoj nov strateški načrt, ki temelji na shemi razmerja med vodilnimi podjetji in sledilci ter na dopolnjevanju med podjetji. Vsako podjetje naj bi se osredotočilo na določeno vrsto vozila za posamezen segment izdelkov, kar pomeni, da bi vodilno podjetje izdelalo eno matično vozilo (vodilno vozilo) in hčerinska vozila ob podpori ekip sledilcev. Vsako podjetje se bo osredotočilo tudi na svoje osrednje regije. Podjetje Nissan se bo v skladu s to shemo osredotočilo na Kitajsko, Severno Ameriko in Japonsko; podjetje Renault na Evropo, Rusijo, Južno Ameriko in Severno Afriko; podjetje Mitsubishi pa na Jugovzhodno Azijo in Oceanijo. Naslednji dan je podjetje Nissan zaradi stalnega zmanjševanja tržnega deleža EU v svetovni proizvodnji osebnih avtomobilov potrdilo, da namerava zmanjšati svojo prisotnost v Evropi in se osredotočiti na donosnejše trge, ter napovedalo zaprtje svoje tovarne v Barceloni. Zaprtje je bilo zaključeno do konca leta 2021. 13.Podjetja, navedena v točki 5, so bili dobavitelji podjetja Nissan. Zaradi napovedi zaprtja tovarne podjetja Nissan so nekateri od teh dobaviteljev (npr. Faurencia ali Continental) delno zaprli svoje obrate in zmanjšali število zaposlenih za 31–53 %, medtem ko so drugi dobavitelji, npr. Aludyne, Magna Seating ali Robert Bosch, svoje obrate popolnoma zaprli. Pričakovani učinek presežkov na lokalno, regionalno ali nacionalno gospodarstvo in zaposlenost 14.Avtomobilska industrija je tretji najpomembnejši sektor v Kataloniji (za kemičnim in živilskim sektorjem), tako v smislu prometa kot zaposlovanja. Promet avtomobilske industrije (23,8 milijarde evrov) pomeni več kot 10 % BDP regije. Po podatkih grozda avtomobilske industrije Katalonije (CIAC) sektor zagotavlja približno 143 000 delovnih mest (neposrednih, posrednih in induciranih), kar predstavlja 4,2 % zaposlenega prebivalstva v Kataloniji. 15.Presežki, na katere se nanaša ta vloga, so strnjeni v štirih okrožjih province Barcelona (Barcelonès, Alt Penedés, Baix Llobregat in Vallés Oriental), kjer je veliko število avtomobilskih podjetij. V obdobju 2018–2020 se je ukinjanje delovnih mest v teh regijah povečevalo. Presežki v okrožjih Barcelonès, Alt Penedés, Baix Llobregat in Vallés Oriental (2017=0) Vir: Zavod SOC (javni zavod za zaposlovanje regije Katalonija) 16.Število presežnih delavcev v okviru postopka kolektivnega odpuščanja med januarjem in junijem 2021 v Kataloniji (7 993 oseb) že presega število presežnih delavcev v letu 2020 (7 936 oseb). V prvi polovici leta 2021 je bilo v avtomobilskem sektorju, ki ga je oživitev postopkov kolektivnega odpuščanja najbolj prizadelo, skoraj 50 % presežkov. 17.Zaprtje tovarne podjetja Nissan v Barceloni je povzročilo več kot 2 500 neposrednih odpustov in izgubo 8 000 delovnih mest med dobavitelji (3 000 med dobavitelji najvišjega razreda, ki se neposredno pogajajo s proizvajalci vozil, in dodatnih 5 000 med manjšimi dobavitelji). Združenje delodajalcev Primec ocenjuje negativne posledice zaprtja tovarne podjetja Nissan v Barceloni na 3 600 milijonov EUR, kar je 2,6 % vrednosti industrijskega sektorja v Kataloniji. Uporaba okvira kakovosti EU za predvidevanje sprememb in prestrukturiranje 18.Španija je opisala, kako so bila v zadevnem primeru upoštevana priporočila iz okvira kakovosti EU za predvidevanje sprememb in prestrukturiranje. Španija poudarja, da javni organi spremljajo postopke prestrukturiranja in upravljajo vloge za kolektivne odpuste, čeprav nimajo pooblastil, da bi jih bodisi odobrili bodisi zavrnili. Vendar pa lahko ti organi določijo programe za spodbujanje ustvarjanja delovnih mest v partnerstvu z lokalnimi organi ali javno-zasebnimi organi (organi za zaposlovanje). 19.Pred začetkom postopkov v zvezi s presežki socialni partnerji, podjetja in predstavniki delavcev v skladu z nacionalno zakonodajo sodelujejo v pogajanjih, katerih cilj je doseči dogovor o presežkih in načrtih za iskanje nadomestne zaposlitve, ki so pravna obveznost podjetja, ki hkrati odpusti 50 ali več delavcev. Načrti za iskanje nadomestne zaposlitve delavcem zagotavljajo pomoč pri iskanju zaposlitve, poklicno svetovanje in usposabljanje. Ti načrti se izvajajo šest mesecev. Javni zavod za zaposlovanje regije Katalonija (SOC) presežnim delavcem, ki niso upravičeni do načrtov za iskanje nadomestne zaposlitve, zagotavlja storitve prezaposlovanja.

20.Najbolj reprezentativni sindikati in poslovne organizacije v Kataloniji, Comisiones Obreras, UGT, Fomento del Trabajo Nacional (FOMENT) in PIMEC (katalonsko združenje malih in srednjih podjetij), so analizirali prihodnje možnosti regionalnega trga dela ter spretnosti in znanja, po katerih povprašujejo podjetja, ki ponujajo delovna mesta. Ti socialni partnerji so sodelovali v delovni skupini, ki je opredelila sveženj ukrepov, za katere se zahteva sofinanciranje iz ESPG. Dopolnjevanje ukrepov, ki se financirajo z nacionalnimi sredstvi ali sredstvi Unije 21.Španija je potrdila, da opisani ukrepi, ki prejmejo finančni prispevek iz ESPG, ne bodo financirani tudi iz drugih finančnih instrumentov Unije. 22.Usklajen sveženj prilagojenih storitev dopolnjuje ukrepe, ki se financirajo z drugimi nacionalnimi sredstvi ali sredstvi EU, kot so splošne storitve zavoda SOC (podpora pri iskanju zaposlitve, zaposlitveno svetovanje in usposabljanje). Postopki za posvetovanje s ciljnimi upravičenci ali njihovimi predstavniki ali socialnimi partnerji ter lokalnimi in regionalnimi organi 23.Španija je navedla, da so različni akterji podprli vlogo za pomoč iz ESPG. Ustanovljena je bila delovna skupina, v kateri so bili med drugim predstavniki zavoda SOC, združenja CIAC in Agencije za konkurenčnost podjetij (ACCIÓ). Delovna skupina se je sestajala vsaka dva tedna od 30. julija 2020 do 14. decembra 2020. V procesu so sodelovali tudi socialni partnerji (navedeni v točki 20). Socialni partnerji so na srečanju 26. novembra 2020 uradno izrazili podporo ukrepom ESPG, ki bodo ponujeni nekdanjim delavcem dobaviteljev podjetja Nissan. Ciljni upravičenci in predlagani ukrepi Ciljni upravičenci 24.Po oceni naj bi v ukrepih sodelovalo 450 presežnih delavcev. Razčlenitev teh delavcev po spolu, starostni skupini in stopnji izobrazbe: Kategorija Število predvidenih upravičencev Spol moški 250 (55,6 %) ženski 200 (44,4 %) nebinarni 0 (0,0 %) Starostna skupina mlajši od 30 let 16 (3,5 %) 30–54 let 277 (61,6 %) starejši od 54 let 157 (34,9 %) Stopnja izobrazbe nižja sekundarna izobrazba ali manj 227 (50,4 %) višja sekundarna ali postsekundarna izobrazba 108 (24,0 %) terciarna izobrazba 115 (25,6 %) Predlagani ukrepi 25.Prilagojene storitve, ki bodo zagotovljene presežnim delavcem, so sestavljene iz naslednjih ukrepov: –Splošno informativno srečanje in uvodno srečanje: To vključuje splošne informacije o razpoložljivem svetovanju in programih usposabljanja ter o nadomestilih in spodbudah ter izdelavo profila delavcev. Ker se ukrep izvaja v sodelovanju z grozdom avtomobilske industrije Katalonije, imajo delavci možnost, da si razjasnijo svoje poklicne možnosti v avtomobilskem sektorju in se odločijo, ali se bodo izpopolnili in ostali v tem sektorju ali pa se bodo prekvalificirali in se zaposlili v drugih sektorjih. –Pripravljalne delavnice so bile osredotočene na različne metodologije in ključne vidike iskanja zaposlitve, kot so priprava življenjepisa, razgovori za zaposlitev, skupinska dinamika itn. Zagotovljene bodo tudi podrobnejše informacije o prezaposlovanju, sektorjih, v katerih se zahteva pridobitev licence ali potrdilo o strokovni usposobljenosti, ter potrjevanju kompetenc in mehkih veščin, pridobljenih na delovnem mestu. Za tiste, ki razmišljajo o samozaposlitvi, so na voljo delavnice o ustanavljanju podjetij. –Poklicno svetovanje se izvaja na dvostranskih srečanjih s svetovalcem. Svetovalec in delavec skupaj pripravita prilagojeni načrt za zaposlitev ali samozaposlitev. Na teh srečanjih bodo opredeljene tudi potrebe po usposabljanju. –Usposabljanje: To vključuje (1) usposabljanje o horizontalnih kompetencah, kot so osebnostni razvoj, preprečevanje poklicnih tveganj, tuji jeziki in usposabljanje za izvajalca usposabljanja, (2) poklicno preusposabljanje kot rešitev za ugotovljene potrebe lokalnega trga dela, kot so vzdrževanje zgradb in urbane opreme, skladiščne dejavnosti, skladiščna logistika, analiza tveganj in kritičnih nadzornih točk, varnost hrane, ravnanje s hrano itn., in (3) poklicno usposabljanje za izpopolnjevanje, da bi se odzvali na povpraševanje po znanju in spretnostih v avtomobilskem sektorju, kot so tehnike varjenja (TIG, MIG/MAG, avtomatsko varjenje, posebno varjenje itn.), industrijsko oblikovanje (2-dimenzionalno in 3-dimenzionalno strojno projektiranje, integracija sistemov CAD in CAD-CAM itn.), strojna obdelava (programiranje CNC, razlaga načrtov CNC, upravljavec in pripravljavec orodij itn.) in vzdrževanje (električna, hidravlična in pnevmatična avtomatizacija, programirljiva avtomatizacija, vzdrževanje transportnih in prenosnih sistemov, vzdrževanje hibridnih in električnih vozil itn.), ter (4) delovno prakso v podjetjih. Njen namen je omogočiti usposabljanje v dejanskem delovnem okolju. –Podpora za podjetništvo: Z namenom razvoja izvedljive dejavnosti ali projektov samozaposlitve delavci, zainteresirani za samozaposlitev, prejmejo podporo v obliki usposabljanja in prilagojenega mentorstva skozi celoten proces zagona podjetja. To lahko vključuje pripravo načrtov, študije izvedljivosti, poslovne načrte, pomoč pri ugotavljanju možnosti financiranja itn. –Ustanavljanje podjetij: Delavci, ki ustanovijo lastno podjetje ali dejavnost samozaposlitve, prejmejo do 5 000 EUR za kritje zagonskih stroškov. –Intenzivna pomoč pri iskanju zaposlitve, vključno z dejavnim iskanjem lokalnih in regionalnih zaposlitvenih možnosti (tudi za samozaposlene osebe) ter povezovanjem ponudbe delovnih mest in povpraševanja po njih. –Mentorstvo po ponovni zaposlitvi: za delavce, ki se bodo ponovno zaposlili, je v prvih mesecih zagotovljeno spremljanje, da se preprečijo morebitne težave na novem delovnem mestu.

–Spodbude: Na voljo so različne spodbude. (1) Predviden je prispevek za potne stroške. Pri znesku, izračunanem na dan udeležbe, se bo upoštevalo, ali je prepotovana razdalja mestna ali medmestna. (2) Spodbude za novo zaposlitev. Tisti, ki se bodo znova zaposlili, bodo največ tri mesece prejemali 350 EUR na mesec. Namen spodbude je spodbuditi hitro ponovno zaposlitev in stimulirati starejše delavce, naj ostanejo na trgu dela. (3) Nadomestilo za pripravništvo. Delavci, ki opravljajo pripravništvo v podjetjih, prejmejo 10 EUR na uro pripravništva. (4) Prispevek za stroške skrbnikov vzdrževanih oseb. Delavci, ki imajo obveznosti v zvezi z oskrbo (otrok, starejših ali invalidov), prejmejo do 20 EUR na dan sodelovanja pri ukrepih. Namen tega je kriti dodatne stroške udeležencev, ki imajo obveznosti v zvezi z oskrbo, da bi lahko sodelovali pri ukrepih. 26.Ukrepi so bili načrtovani v skladu s strategijo Španije za krožno gospodarstvo in strategijo za trajnostni razvoj regije Katalonija. Horizontalno usposabljanje na področju digitalnih spretnosti in znanj ter načrtovano usposabljanje za izpopolnjevanje/preusposabljanje izpolnjujejo zahtevo po razširjanju spretnosti, ki jih zahtevata digitalna industrijska doba in z viri gospodarno gospodarstvo, v skladu s členom 7(2) uredbe o ESPG. V ta namen sta se upoštevali študiji Capacitats i tecnologies vinculades a la indústria 4.0 a Catalunya ter Competències i necessitats formatives del sector de l’automoció a Catalunya. 27.Predlagani ukrepi so aktivni ukrepi trga dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite. 28.Španija je v zvezi z že izvedenimi dejavnostmi za pomoč presežnim delavcem sporočila, da so delavci, ki so upravičeni do načrtov iskanja nadomestne zaposlitve, te načrte že prejeli, zavod SOC pa je delavcem omogočil dostop do svojih splošnih storitev (podpora pri iskanju zaposlitve, zaposlitveno svetovanje in usposabljanje). 29.Španija je predložila zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takih ukrepov. Finančni načrt 30.Predvideni skupni stroški znašajo 3 288 419 EUR, kar vključuje izdatke za prilagojene storitve v višini 3 138 300 EUR ter izdatke za pripravo, upravljanje, informiranje in oglaševanje ter nadzor in poročanje v višini 150 119 EUR. 31.Skupni zaprošeni finančni prispevek iz ESPG znaša 2 795 156 EUR (85 % skupnih stroškov). 32.Nacionalno predhodno financiranje in sofinanciranje zagotavlja zavod SOC.



Ukrepi Predvideno število udeležencev Predvideni stroški na udeleženca

(v EUR) Predvideni skupni stroški (v EUR) Prilagojene storitve (ukrepi na podlagi člena 7(2), točka (a), uredbe o ESPG) Splošne informacije za upravičene prejemnike in uvodno srečanje

(acogida y diagnóstico inicial) 450 70 31 500 Pripravljalne delavnice

(medidas de sensibilización-talleres preparatorios) 200 250 50 000 Karierno svetovanje

(programa de orientación laboral) 450 472 212 500 Usposabljanje

(programa de formación) 400 3 104 1 241 500 Podpora za podjetništvo

(escuela de emprendedores y asesoría del emprendedor) 50 1 300 65 000 Ustanavljanje podjetij

(incentivo a la constitución de negocios) 20 5 000 100 000 Intenzivna pomoč pri iskanju zaposlitve

(prospección laboral) 300 1 300 390 000 Mentorstvo po ponovni zaposlitvi

(seguimiento en el empleo) 200 250 50 000 Vmesni seštevek (a): Delež svežnja prilagojenih storitev – 2 140 500 (68,21 %) Pomoči in spodbude (ukrepi na podlagi člena 7(2), točka (b), uredbe o ESPG) Spodbude

(beca desplazamiento, insercción laboral por cuenta aj ena, conciliación, y beca prácticas en empresa) 450 2 217 997 800 Vmesni seštevek (b): Delež svežnja prilagojenih storitev: – 997 800 (31,79 %) Dejavnosti na podlagi člena 7(5) uredbe o ESPG 1. Priprava – 14 678 2. Upravljanje – 85 087 3. Informiranje in oglaševanje – 35 615 4. Nadzor in poročanje – 14 739 Vmesni seštevek (c): Delež skupnih stroškov: – 150 119 (4,57 %) Skupni stroški (a + b + c): – 3 288 419 Prispevek iz ESPG (85 % skupnih stroškov) – 2 795 156 33.Stroški ukrepov, ki so v zgornji preglednici opredeljeni kot ukrepi na podlagi člena 7(2), točka (b), uredbe o ESPG, ne presegajo 35 % skupnih stroškov usklajenega svežnja prilagojenih storitev. Španija je potrdila, da so ti ukrepi odvisni od aktivne udeležbe ciljnih upravičencev v dejavnostih iskanja zaposlitve ali usposabljanja. 34.Španija je potrdila, da stroški naložb za samozaposlitev, ustanavljanje podjetij in delavske prevzeme ne bodo presegli 22 000 EUR na upravičenca. Obdobje upravičenosti izdatkov 35.Španija je prilagojene storitve za ciljne upravičence začela izvajati 17. januarja 2022. Izdatki za ukrepe bodo torej upravičeni do finančnega prispevka iz ESPG od 17. januarja 2022 do izteka 24 mesecev od datuma začetka veljavnosti sklepa o financiranju. 36.Upravni izdatki Španije za izvajanje ESPG so se začeli 30. julija 2020. Izdatki za pripravo, upravljanje, informiranje in oglaševanje ter nadzor in poročanje so torej upravičeni do finančnega prispevka iz ESPG od 30. julija 2020 do izteka 31 mesecev od datuma začetka veljavnosti sklepa o financiranju. Sistemi upravljanja in nadzora 37.Vloga vsebuje opis sistema upravljanja in nadzora, ki opredeljuje odgovornosti vključenih organov. Španija je Komisijo obvestila, da bodo finančni prispevek upravljali in nadzirali isti organi, ki upravljajo in nadzirajo financiranje iz Evropskega socialnega sklada plus. Zavod SOC bo posredniški organ za organ upravljanja. Zaveze zadevne države članice 38.Španija je predložila vsa potrebna zagotovila v zvezi z naslednjim:

–pri dostopu do predlaganih ukrepov in njihovem izvajanju se bosta upoštevali načeli enakega obravnavanja in nediskriminacije; –upoštevane so bile zahteve nacionalne zakonodaje in zakonodaje EU o kolektivnem odpuščanju; –podjetja, ki so po odpustih nadaljevala svoje dejavnosti, so izpolnila pravne obveznosti in ustrezno poskrbela za svoje delavce; –preprečilo se bo vsakršno dvojno financiranje; –finančni prispevek iz ESPG bo skladen s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 39.Sredstva ESPG ne presegajo najvišjega letnega zneska 186 milijonov EUR (v cenah iz leta 2018), kot je določeno v členu 8 Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027. 40.Komisija po proučitvi vloge v zvezi s pogoji iz člena 13(1) in (2) uredbe o ESPG ter ob upoštevanju števila ciljnih upravičencev, predlaganih ukrepov in ocenjenih stroškov predlaga uporabo ESPG v znesku 2 795 156 EUR, kar je 85 % skupnih stroškov predlaganih ukrepov, da se zagotovi finančni prispevek za vlogo. 41.Predlagani sklep o uporabi ESPG bosta skupaj sprejela Evropski parlament in Svet v skladu s točko 9 Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev. Povezani akti 42.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 2 795 156 EUR v ustrezno proračunsko vrstico. 43.S sprejetjem tega predloga sklepa o uporabi sredstev ESPG je Komisija hkrati sprejela sklep o finančnem prispevku, ki se šteje za sklep o financiranju v smislu člena 110 finančne uredbe. Ta sklep o financiranju začne veljati na datum, ko Evropski parlament in Svet uradno obvestita Komisijo o odobritvi proračunske prerazporeditve. 2022/0010 (BUD) Predlog SKLEP EVROPSKEGA PARLAMENTA IN SVETA o uporabi Evropskega sklada za prilagoditev globalizaciji za presežne delavce na podlagi vloge Španije – EGF/2021/006 ES/Cataluña automotive EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) 2021/691 Evropskega parlamenta in Sveta z dne 28. aprila 2021 o Evropskem skladu za prilagoditev globalizaciji za presežne delavce (ESPG) in razveljavitvi Uredbe (EU) št. 1309/2013 ter zlasti člena 15(1) Uredbe,